**4 клас Домашна работа – 15 учебна седмица**

 **Български език**

 **Съществително име**

1. *Моля, препишете в тетрадките си само съществителните имена от текста:*

Нефтът и въглищата са образувани в недрата на планетата Земя преди милиони години. Някои електроцентрали използват нефта и въглищата за производство на електричество.

1. *Моля попълнете упражнения 5,6 и 7 от учебната тетрадка по български език на страница 29.*

 **Човекът и обществото**

1. *Моля препишете в тетрадките:*

 **Културно развитие на България**

България им много представители в различни насоки на културните постижения. Художниците Златю Бояджиев и Владимир Димитров-Майстора имат картини в много галерии по света. В музикалните среди са високо ценени изпълненията на Борис христов, Райна Кабаиванска, Николай Гяуров. Литературните творби на Иван Вазов, Йордан Йовков, Елин Пелин с преведени на повече от 30 езика. Славата на България по света разнасят и спортистите Стефка Костадинова, Йордан Йовчев, Кубрат Пулев. Двама български космонавти видяха планетата ни от Космоса. Българска научна база има на Антарктика. Забележителни са постиженията на българската наука и традиционно българските деца завоюват престижни награди от международни състезания и конкурсi.

**Литература**

*Моля прочетете:*

 **Дедал и Икар – древногръцка легенда**

В древността дворецът в Кносос бил много известен и всички се възхищавали на майстора Дедал, който го построил.Дедал дошъл от Атина.
Цар Минос се любувал и сърцето му се изпълвало с гордост. Той казвал:
– Няма по света друг дворец като този!
 И когато един ден Дедал пожелал да си отиде, царят му казал:
– Трябва да обещаеш, че никога няма да построиш по-красив от моя дворец.
 Но Дедал обичал своето изкуство. – Не мога да не се трудя, докато имам сили – казал той на царя. Разсърдил се тогава царят и го задържал насила в Кносос, заедно със сина му Икар, за когото казвали, че щял да стане по-голям майстор и от баща си.
 Въпреки охолния живот Дедал копнеел за своята свобода и ден и нощ мислел, за да се върне в Атина.
 Един ден повикал Икар в работилницата си и му показал последното си изобретение: два чифта големи крила, като на птица.
– Виждаш ли ги? – му казал той. – Те ще ни върнат в отечеството.
Донесъл му единия чифт и докато го прикрепвал към раменете му с восък, го научил как да си служи с крилата.
– Да се издигаш с вятъра като птиците – му казал той. – И да не летиш много нависоко, за да не стопи слънцето восъка. Тръгни сега и помни думите ми!
 Бързо и пъргаво литнал Икар и се вдигнал високо в небето.
– Станахме птици! – извикал той на баща си, който го следвал по-бавно.
– Спокойно и равномерно! – съветвал старецът.
 Но Икар само се смеел - издигал се и се спускал във въздуха и викал:
– Я виж как се развълнува и разпени морето. Завижда на крилата ни!
Той слязъл ниско до вълните и после като светкавица се стрелнал във висините.
– Светът е наш! – извикал той на баща си.
 Но Дедал неспокоен го следял с поглед. Внезапно се чул гласът му:
– Икаре, върни се назад!
 Бащата видял, че Икар се изкачва като орел към слънцето, и го обзел страх. Страшно предчувствие свило сърцето му. Икар едва се виждал вече, бил като малка черна точица, която се приближавала все повече към слънцето. Внезапно започнал да се снижава пред бащините очи. Дедал надал сърцераздирателен вик.  Синът му падал! Икар паднал във вълните, които за миг го покрили. Океанидите, морските нимфи, изнесли тялото на Икар от морските дълбини. Дедал прегърнал чедото си и го погребал до морето.
 Последното си творение хвърлил в дълбините. Оттогава никой не го видял повече.